CELEX: 32012D0264
Language: lt
Date: 1337558400000
Title: 2012/264/ES: 2012 m. gegužės 21 d. Komisijos įgyvendinimo sprendimas, kuriuo iš dalies keičiamas Komisijos sprendimas 2008/620/EB, kuriuo nustatoma speciali kontrolės ir tikrinimo programa, susijusi su Kategato Šiaurės sąsiaurio, Šiaurės jūros, Skagerako sąsiaurio, rytinės Lamanšo sąsiaurio dalies, vandenų į vakarus nuo Škotijos ir Airijos jūros menkių ištekliais

22.5.2012   
            
            
               LT
            
            
               Europos Sąjungos oficialusis leidinys
            
            
               L 131/6
            
         KOMISIJOS ĮGYVENDINIMO SPRENDIMAS
   2012 m. gegužės 21 d.
   kuriuo iš dalies keičiamas Komisijos sprendimas 2008/620/EB, kuriuo nustatoma speciali kontrolės ir tikrinimo programa, susijusi su Kategato Šiaurės sąsiaurio, Šiaurės jūros, Skagerako sąsiaurio, rytinės Lamanšo sąsiaurio dalies, vandenų į vakarus nuo Škotijos ir Airijos jūros menkių ištekliais
   (2012/264/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantį reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantį reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (1), ypač į jo 95 straipsnį,
   kadangi:
   
               (1)
            
            
               Komisijos sprendimu 2008/620/EB (2) nustatyta speciali kontrolės ir tikrinimo programa, taikytina ketverius metus ir skirta darniam Kategato sąsiaurio, Šiaurės jūros, Skagerako sąsiaurio, rytinės Lamanšo sąsiaurio dalies, vandenų į vakarus nuo Škotijos ir Airijos jūros menkių išteklių atkūrimo priemonių, nustatytų Tarybos reglamentu (EB) Nr. 423/2004 (3), įgyvendinimui užtikrinti;
            
         
               (2)
            
            
               speciali kontrolės ir tikrinimo programa būtina organizuojant operatyvinį atitinkamų valstybių narių bendradarbiavimą ir sudarant sąlygas Bendrijos žuvininkystės kontrolės agentūrai parengti jungtinės veiklos planus pagal Tarybos reglamento (EB) Nr. 768/2005 (4) 9 straipsnį;
            
         
               (3)
            
            
               siekiant užtikrinti tolesnį darnų priemonių, skirtų menkių ištekliams atkurti, įgyvendinimą specialią kontrolės ir tikrinimo programą reikėtų pratęsti vieniems metams;
            
         
               (4)
            
            
               todėl Sprendimą 2008/620/EB reikėtų atitinkamai iš dalies pakeisti;
            
         
               (5)
            
            
               šiame sprendime numatytos priemonės nustatytos pritariant atitinkamoms valstybėms narėms;
            
         
               (6)
            
            
               šiame sprendime numatytos priemonės atitinka Žuvininkystės ir akvakultūros komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2008/620/EB 2 straipsnio įvadinė frazė pakeičiama taip:
   
      „1 straipsnyje nurodyta speciali kontrolės ir tikrinimo programa taikoma penkerius metus:“
   
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2012 m. gegužės 21 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 343, 2009 12 22, p. 1.
   
      (2)  OL L 198, 2008 7 26, p. 66.
   
      (3)  OL L 70, 2004 3 9, p. 8.
   
      (4)  OL L 128, 2005 5 21, p. 1.